钦定古今图书集成/明伦汇编/氏族典/第364卷 > 《廖用贤尚友录》 > 阴铿
## 钦定古今图书集成/明伦汇编/氏族典/第364卷 > 《廖用贤尚友录》 > 阴铿

按《南史阴子春传》：子春子铿，博涉史传，尢善五言诗，
为梁湘东王法曹行参军。初，铿尝与宾友宴饮，见行
觞者，因回酒炙以授之，众坐皆笑，铿曰：“吾侪终日酣
酒，而执爵者不知其味，非人情也。”及侯景之乱，铿当
为贼禽，或救之获免，铿问之，乃前所行觞者。陈天嘉
中，为始兴王中录事参军，累迁晋陵太守、员外散骑
常侍。顷之卒。